съвпадне с въвеждането на WLTP, и в резултат на това новият праг следва да се прилага за целите на заявленията, подадени с позоваване на WLTP.
 (6)
 За целите на доказване на намаленията на емисии на CO2, следва да е възможно изпитване на отделните компоненти в случаите, в които намаленията не зависят от превозното средство, като целта е да се подобри точността и да се опрости определянето на намаленията на CO2.
 (7)
 С оглед на опростяване на сертифицирането на намаленията на CO2, в заявлението за одобрение на дадена новаторска технология като екологична иновация заявителят следва да има възможност да предложи, в допълнение на подробната методика за изпитване с цел определяне на намаленията, опростен метод за оценка или предварително определени намаления на CO2. Когато се използват такива опростени методи или предварително определени намаления на CO2, намаленията, сертифицирани от органите по одобряването, следва да се определят по консервативен начин, като се отразява най-ниското демонстрирано ниво на намаления.
 (8)
 Технология, която от известно време вече е широко разпространена на пазара, не може да бъде считана за иновативна по смисъла на член 12 от Регламент (ЕО) No 443/2009 и не следва да отговаря на условията за определяне като екологична иновация. Поради това, с цел да се създадат правилните стимули, е целесъобразно да бъде заменена референтната 2009 година с динамична референтна година като базова линия за определяне на новаторството на дадена технология. Новата динамична референтна година следва да се прилага за заявленията, подадени от 1 януари 2020 г. нататък.
 (9)
 Когато Комисията установи въз основа на натрупания опит от оценяването на редица новаторски технологии с еднакви характеристики, че е доказано в достатъчна и решителна степен, че такива технологии отговарят на критериите за допустимост в член 12 от Регламент (ЕО) No 443/2009, или когато дадена новаторска технология не зависи от специфични за производителя параметри на превозното средство, следва да се предвиди възможност за одобряване на новаторската технология като екологична иновация с решение, което предоставя на всички производители възможността да сертифицират намаления на CO2 чрез позоваване на това решение, при условие че са спазени условията на решението.
 (10)
 Някои новаторски технологии изискват силни статистически доказателства в подкрепа на приеманията, направени в заявлението за одобрение на дадена новаторска технология като екологична иновация, и на параметрите, предложени в методиката за изпитване. За да може да се разполага с възможно най-широкия набор от данни, следва да е възможно дадена група от производители или доставчици да кандидатстват заедно. В такъв случай групата следва да има възможност да подаде заявление, включващо няколко доклада от проверка, когато това е необходимо по причини, свързани с поверителността или конкуренцията.
 (11)
 С цел да се гарантира, че сертифицираните намаления на CO2, използвани от производителите за постигане на целите, са верни, Комисията следва да може да действа бързо и да уведомява производителите, когато открие или бъде уведомена за отклонения или неточности в методиката за изпитване или в новаторската технология, които биха могли да повлияят на нивото на сертифицираните намаления.
 (12)
 Опитът показва, че може да се наложи коригиране на методиките за изпитване, определени в решенията за одобряване на